Diari Oficial de la Generalitat Valenciana


Sumari del DOGV 4708, del 09-03-2004 (2004/2103)

Informació pública de l'acord d'aprovació del projecte d'urbanització de la rotonda partida semaforitzada per a connectar el vial de la xarxa estructural al sector Tellerola I amb la CN-332, la Vila Joiosa.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4708

Data del DOGV
:   09-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2103


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'acord d'aprovació del projecte d'urbanització de la rotonda partida semaforitzada per a connectar el vial de la xarxa estructural al sector Tellerola I amb la CN-332, la Vila Joiosa. [2004/Q2103]
  
De conformitat amb l'establit en l'article 34 de la Llei Reguladora de l'Activitat Urbanística, mitjançant esta informació pública, es fa públic que la Comissió de Govern, en sessió la ordinària feta el dia 15 de desembre de 2003, va adoptar entre altres l'acord següent:
  
«...
  
3.1 Aprovació del projecte d'urbanització de rotonda partida semaforitzada del sector Tellerola I.
  
Vista la proposta del regidor de l'Àrea d'Urbanisme, Amadeo Sánchez Martínez, que es transcriu, literalment, a continuació:
  
Expedient: projecte d'urbanització de rotonda partida semaforitzada per a connectar el vial de la xarxa estructural amb la CN-332. La Vila Joiosa (Alacant).
  
Vist l'expedient administratiu tramitat en este ajuntament tendent a l'aprovació del projecte d'urbanització de rotonda partida semaforitzada per a connectar el vial de la xarxa estructural amb la CN-332.
  
Atés que s'han complit tots i cada un dels tràmits establits en la Llei Reguladora de l'Activitat Urbanística, i en l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, on s'establix: ?Els projectes d'urbanització per a actuacions integrades se sotmetran al procediment d'aprovació propi dels programes, salvant pel que fa a la competència entre iniciatives. Serà innecessària la informació pública separada quan es tramiten juntament amb els programes o plans?.
  
Atés el que establix el Decret 3.165/2003, de 2 de juliol, on l'alcalde atribuïx a la Comissió de Govern la competència per a l'aprovació dels projectes d'urbanització.
  
Atés l'informe tècnic emés per l'enginyer de camins, canals i ports, de 3 de desembre de 2003, que, literalment, diu:
  
Antecedents
  
El 25 de maig de 2001, l'urbanitzador del sector registrava d'entrada (núm. 5.060) en este ajuntament un projecte de rotonda amb les rectificacions requerides pel Ministeri de Foment.
  
Els dies 11 i 15 de març de 2002, el projecte de rotonda es va sotmetre a informació pública mitjançant la publicació en el diari Información i en el Diari Oficial de la Generalitat Valenciana (núm. 4.211), respectivament.
  
L'11 de juliol de 2003, l'agent urbanitzador sol·licitava mitjançant un escrit (núm. reg. ent. 7.315) als servicis tècnics d'este ajuntament, que es procedira a la comprovació del replantejament de la rotonda.
  
El 27 d'agost de 2003, es va requerir des dels servicis tècnics d'este ajuntament (núm. reg. eix. 9.588) a l'agent urbanitzador que procedira a rectificar diversos aspectes del projecte de la rotonda i del seu replantejament.
  
El 10 de novembre de 2003, l'agent urbanitzador va registrar d'entrada (núm. 11.566) en este ajuntament un nou projecte de rotonda partida semaforitzada.
  
Sobre el nou projecte de rotonda partida semaforitzada
  
Després d'estudiar el nou projecte presentat per la mercantil adjudicatària, el tècnic que subscriu informa el següent:
  
1. En principi pareix que en el nou projecte presentat es recullen els aspectes que es van posar de manifest a l'escrit de 27 d'agost de 2003.
  
2. L'adaptació del projecte d'acord amb els aspectes posats de manifest a l'escrit de 27 d'agost de 2003 no ha de suposar cap retaxació de les càrregues d'urbanització inicialment aprovades.
  
Sobre les al·legacions presentades
  
Durant el període d'informació pública no es van presentar al·legacions al projecte de rotonda, tal com consta en el certificat expedit des de la Secretaria d'este ajuntament el 28 de juny de 2002.
  
Conclusions i proposta
  
Com a conclusió final el tècnic que subscriu proposa aprovar el projecte de rotonda partida semaforitzada presentat el passat 10 de novembre de 2003 (núm. reg. ent. 11.566).
  
No obstant això, la corporació, amb criteri superior, decidirà.
  
Per tot això, formule la següent proposta d'acord amb la Comissió de Govern:
  
Aprovar el projecte d'urbanització de rotonda partida semaforitzada per a connectar el vial de la xarxa estructural al sector Tellerola I amb la CN-332, la Vila Joiosa (Alacant), presentat per la mercantil Residencial Vista Alegre, SA, el passat 10 de novembre de 2003 (núm. reg. ent. 11.566)».
  
La Comissió de Govern acorda:
  
Aprovar el projecte d'urbanització de rotonda partida semaforitzada per a connectar el vial de la xarxa estructural al sector Tellerola I amb la CN-332, la Vila Joiosa (Alacant), presentat per la mercantil Residencial Vista Alegre, SA, el passat 10 de novembre de 2003 (núm. reg. ent. 11.566)...».
  
Contra este acord, definitiu en via administrativa, es podrà interposar amb caràcter potestatiu, un recurs de reposició davant d'este òrgan, en el termini d'un mes a partir del sendemà de la publicació del present edicte en el Diari Oficial de la Generalitat Valenciana. Al mateix temps, s'hi podrà interposar un recurs contenciós administratiu en el termini de dos mesos des del sendemà de la inserció del present anunci en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Autònoma Valenciana.
  
Cosa que faig pública als efectes oportuns.